好耐未試過有套日劇令我睇完一集就想睇埋第二集,睇完第三集就心諗冇嗱?唔係《衝上雲霄》,雖然我覺得吳鎮宇都仲係好有型,啲劇情都唔太膠,但都係咁啱喺電視前就睇,有稿打就開嚟聽。而呢套劇竟然唔係我期待嘅《Summer Nude》,而係《半沢直樹》,男主角成日咪住個嘴,呢種獨特演繹方法,又幾有型。
香港方面,TVB雖然好多膠劇,但《衝上雲霄 II》仲有吳鎮宇,都始終想睇睇。日本呢套就一定要捧場咯!第一條預告同電視宣傳片出咗,男神山下智久做攝影師咁款,影緊嘅有戶田惠梨香、香里奈,諗緊嘅就係長澤正美,熟女中女後生女都有,好過份,啲女俾你溝晒啦?呢套月9《Summer Nude( サマーヌード)》會喺7月8日富士首播!另外主題曲細碟就會喺7月31日發售。